REGLAMENT QUE REGULA LA CONSTITUCIÓ DE LES COMISSIONS DE SELECCIÓ DE PLACES DE PERSONAL DOCENT I INVESTIGADOR DE LA UNIVERSITAT D'ALACANT - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/46770)
  + [Valencià](/va/acuerdo/46709)






Selector de idioma

Leer

* [Español](/es/acuerdo/46028)
* [Valencià](/va/acuerdo/46582)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





REGLAMENT QUE REGULA LA CONSTITUCIÓ DE LES COMISSIONS DE SELECCIÓ DE PLACES DE PERSONAL DOCENT I INVESTIGADOR DE LA UNIVERSITAT D'ALACANT[Butlletí Oficial Universitat d'Alacant](/ca/Publicacion)
==================================================================================================================================================================================================

Secretaria General

Butlletí Oficial Universitat d'Alacant





REGLAMENT QUE REGULA LA CONSTITUCIÓ DE LES COMISSIONS DE SELECCIÓ DE PLACES DE PERSONAL DOCENT I INVESTIGADOR DE LA UNIVERSITAT D'ALACANT

Data d'aprovació
:   14/12/2023

Data de publicació
:   15/12/2023

Òrgan competent
:   Consell de Govern

Secció
:   DISPOSICIONS GENERALS

* [Anàlisi](#analisis)

* [Ver acuerdo en formato **PDF**](/Acuerdos/DescargarAcuerdo/46714)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/46205)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/46700)
  + [Compartir acuerdo en 

    X](https://twitter.com/intent/tweet?via=UA_Universidad&text=REGLAMENT QUE REGULA LA CONSTITUCIÓ DE LES COMISSIONS DE SELECCIÓ DE PLACES DE PERSONAL DOCENT I INVESTIGADOR DE LA UNIVERSITAT D'ALACANT&url=https://www.boua.ua.es/va/acuerdo/46505)

**Títol:** REGLAMENT QUE REGULA LA CONSTITUCIÓ DE LES COMISSIONS DE SELECCIÓ DE PLACES DE PERSONAL DOCENT I INVESTIGADOR DE LA UNIVERSITAT D'ALACANT

**Secció:** DISPOSICIONS GENERALS

**Òrgan:** Consell de Govern

**Data d'aprovació:** dijous, 14 de desembre de 2023

* [Text consolidat](#modificado)
* [Text original](#original)

Aprovat per unanimitat pel Consell de Govern de la Universitat d'Alacant en la sessió ordinària del dia 14 de desembre de 2023.

REGLAMENT QUE REGULA LA CONSTITUCIÓ DE LES COMISSIONS DE SELECCIÓ DE PLACES DE PERSONAL DOCENT I INVESTIGADOR DE LA UNIVERSITAT D'ALACANT

La Llei orgànica 2/ 2023, de 22  de març, del Sistema Universitari, estableix en els articles 71 i 86 que les comissions de selecció estaran integrades per una majoria de membres externs a la universitat convocant, triats per sorteig públic entre el conjunt del professorat i personal investigador d'igual o superior categoria a la plaça convocada. Aquest sorteig es realitzarà a partir d'una llista qualificada de professorat i personal investigador elaborada per la universitat, en els termes en els quals es desenvolupe en la normativa interna.

Específicament en relació amb els cossos docents universitaris resulta també d'aplicació el que es disposa en l'article 32 del Reial decret 678/2023, de 18 de juliol, pel qual es regula l'acreditació estatal per a l'accés als cossos docents universitaris i el règim dels concursos d'accés a places d'aquests cossos.

Article 1. Objecte

1. L'objecte de la present normativa és regular el procediment per a conformar les comissions de selecció i per a elaborar la llista qualificada a la qual es refereix els articles 71 i 86 de la Llei orgànica 2/2023, de 22 de març, del sistema universitari, i l'article 32 del Reial decret 678/2023, de 18 de juliol, pel qual es regula l'acreditació estatal per a l'accés als cossos docents universitaris i el règim dels concursos d'accés a places d'aquests cossos.

2. L'àmbit d'aplicació de la present normativa es refereix a la composició de les comissions de selecció encarregades de resoldre els concursos d'accés a cossos docents universitaris, a professorat permanent laboral i els processos de selecció de Professorat Ajudant Doctor.

Article 2. Composició de les Comissions de selecció

1. Les comissions de selecció estaran integrades per 5 membres titulars i 5 suplents, dels quals tres membres titulars i altres tres suplents seran externs a la Universitat d'Alacant, triats per sorteig públic entre el conjunt del professorat i personal investigador d'igual o superior categoria a la plaça convocada. Aquest sorteig es realitzarà a partir d'una llista qualificada de professorat i personal investigador elaborada per la universitat, en els termes en els quals es desenvolupa en la present normativa.

2. A l'efecte de la participació en les comissions de selecció, s'estableix la següent equiparació entre el personal investigador i el professorat dels cossos docents universitaris:

-          Els professors i les professores d'investigació dels organismes públics d'investigació de l'Administració General de l'Estat estan equiparats als catedràtics i catedràtiques d'universitat.

-          Els científics i científiques titulars i els investigadors i investigadores científics dels organismes públics d'investigació de l'Administració General de l'Estat estan equiparats als titulars d'universitat.

3. Així mateix, podrà formar part de les comissions de selecció dels cossos docents universitaris el professorat de les universitats dels Estats membres de la Unió Europea que hi haja aconseguit una posició comparable a les de Catedràtic o Catedràtica o Professor o Professora Titular d'Universitat, sempre que estiga degudament certificat per l'organisme corresponent.

Article 3. Proposta de comissió de selecció

1 .Els departaments en els quals es convoquen places de funcionaris dels cossos docents universitaris, professorat permanent laboral o professorat ajudant doctor, realitzaran una proposta per cada plaça que es vaja a convocar que contindrà:

-         Quatre persones, dos titulars i dos suplents, pertanyents obligatòriament a la Universitat d'Alacant, llevat que no existira professorat de la Universitat d'Alacant que complisca els requisits exigibles, i en aquest cas podrà designar-se el nombre de membres externs que es precise per a completar el número de quatre persones. En el cas de concursos d'accés a cossos docents la proposta serà de quatre persones, dos titulars i dos suplents, pertanyents preferentment a la Universitat d'Alacant.

Totes aquestes persones hauran de pertànyer a l'especialitat de coneixement de la plaça o places objecte de concurs. Excepcionalment podran pertànyer a una altra especialitat de coneixement,  preferentment dins de la mateixa branca de coneixement, acompanyant un informe degudament motivat sobre la seua idoneïtat científica i docent per a formar part de la Comissió que haja de jutjar el concurs. La Presidència i Secretaria seran ocupades pels membres designats pel Departament. En les places dels cossos docents universitaris la presidència recaurà en els catedràtics i catedràtiques d'universitat.

-          Una llista integrada per professorat  de l'especialitat de coneixement de la plaça o places objecte de concurs d'altres universitats, pertanyent als cossos de funcionaris docents universitaris, al professorat permanent laboral i/o al personal investigador en les condicions que s'exposaran en els preceptes següents, a fi de sortejar tres membres titulars i tres membres suplents. Els membres d'aquesta llista hauran de pertànyer a l'especialitat de coneixement de la plaça o places objecte de concurs. Excepcionalment podran pertànyer a una altra especialitat de coneixement,  preferentment dins de la mateixa branca de coneixement, acompanyant un informe degudament motivat sobre la seua idoneïtat científica i docent per a formar part de la Comissió que haja de jutjar el concurs.

2. Es podrà realitzar la mateixa proposta de llista qualificada per a més d'una plaça, sempre que aquestes siguen del mateix cos o categoria i especialitat o especialitats de coneixement.

Article 4. Requisits dels membres de les comissions de selecció

1. Els membres de les comissions de selecció hauran de reunir els següents requisits:

-          Per a les places de catedràtics  o catedràtiques d'universitat hauran de tenir almenys 2 períodes d'activitat investigadora avaluats positivament.

-          Per a les places de professors o professores titulars d'universitat i de professorat permanent laboral hauran de tenir almenys 1 període d'activitat investigadora avaluat positivament.

2.  El professorat de les universitats dels Estats membres de la Unió Europea referits en l'article 2.3 al qual no és aplicable el reconeixement dels períodes d'activitat investigadora, se li exigirà tenir mèrits d'investigació equiparables.

3. El professorat ajudant doctor no formarà part  de comissions de selecció per a places de professor/a ajudant doctor/a.

Article 5. Elaboració de llista qualificada de membres

1. La llista qualificada de persones proposada pel Departament haurà de contenir la següent composició, que haurà de ser paritària entre homes i dones, llevat que no siga possible per raons fundades i objectives degudament motivades:

-          Per a les places de catedràtic/a d'universitat, un mínim de 18 persones, totes elles seran catedràtics o catedràtiques d'universitat

-          Per a les places de titular d'universitat, un mínim de 18  persones entre catedràtics o catedràtiques d'universitat i titulars d'universitat

-          Per a les places de professorat permanent laboral, un mínim de 18  persones que podran ser catedràtics o catedràtiques d'universitat, titulars d'universitat o professorat permanent laboral

-          Per a les places del professorat ajudant doctor: un mínim de 18  persones que podran ser catedràtics o catedràtiques d'universitat, titulars d'universitat o professorat permanent laboral

Excepcionalment, el nombre de membres de la llista qualificada podrà ser inferior a 18 quan l'especialitat de coneixement no dispose d'aquest nombre d'efectius en el conjunt del sistema universitari espanyol o quan la proposta siga per a places assistencials de medicina, d'institucions sanitàries vinculades a places docents dels cossos de Catedràtiques i Catedràtics o Professores i Professors Titulars d'Universitat.

2. La proposta haurà de contenir:

-          Nom complet i número de Document Nacional d'Identitat (DNI), Número d'Identificació d'Estranger (NIE) i passaport, si és el cas

-          Sexe

-          Especialitat de coneixement al qual pertany cada membre

-          Rama de coneixement

-          Cos o categoria professional

-          Universitat / Centre d'investigació de pertinença

-          Nombre de períodes d'activitat investigadora avaluats positivament

3. Aquesta proposta haurà de remetre-la al Vicerectorat amb competències en matèria de professorat. Revisada la proposta, es procedirà al sorteig entre els membres de la llista qualificada.

Article 6. Sorteig dels membres de les comissions.

1. El sorteig dels membres integrants de la comissió de selecció es realitzarà, amb les dades de la llista qualificada regulada en l'article anterior, per a cada plaça convocada en el Departament. Si així se sol·licita prèviament per acord del consell de Departament, una mateixa llista pot ser objecte d'un únic sorteig per a més d'una plaça, sempre que aquestes siguen del mateix cos o categoria i especialitat o especialitats de coneixement.

2. El sorteig es realitzarà per una comissió designada a aquest efecte en sessió pública que es convocarà amb la suficient antelació i del resultat de la qual s'estendrà acta.

3. Se sortejaran 3 membres titulars i 3 membres suplents, procurant una composició paritària entre homes i dones de la Comissió de Selecció.

En el cas que el sorteig siga per a places assistencials de medicina, d'institucions sanitàries vinculades a places docents dels cossos de Catedràtiques i Catedràtics o Professores i Professors Titulars d'Universitat, només se sortejarà un membre titular i un membre suplent. Els quatre membres restants, dos titulars i dos suplents, seran triats per sorteig per la institució sanitària corresponent.

4. Amb la resta d'integrants de la llista qualificada es realitzarà un sorteig que permeta confeccionar una llista de reserva per a atendre possibles incidències sobrevingudes. Les noves incorporacions a la comissió a través d'aquesta llista de reserva es faran respectant la composició paritària de la comissió.

5. Les comissions de selecció dels cossos docents universitaris seran aprovades pel Consell de Govern de la Universitat d'Alacant.

6. Les comissions de selecció seran nomenades per la rectora o el rector.

Disposició transitòria primera. Participació de professorat contractat doctor en comissions de selecció de professorat ajudant doctor i professorat permanent laboral

A l'efecte del que es disposa en la present normativa, el professorat contractat doctor podrà formar part de les comissions de selecció de professorat ajudant doctor i professorat permanent laboral.

Disposició transitòria segona. Règim transitori de les àrees de coneixement

Fins a l'entrada en vigor del llistat d'especialitats de coneixement, les referències en aquesta normativa a les especialitats de coneixement s'entendran realitzades a les àrees de coneixement.

Disposició final. Entrada en vigor

La present normativa serà aplicable per als concursos que es convoquen a partir de l'1 de gener de 2024.

Aprovat per unanimitat pel Consell de Govern de la Universitat d'Alacant en la sessió ordinària del dia 14 de desembre de 2023.

REGLAMENT QUE REGULA LA CONSTITUCIÓ DE LES COMISSIONS DE SELECCIÓ DE PLACES DE PERSONAL DOCENT I INVESTIGADOR DE LA UNIVERSITAT D'ALACANT

La Llei orgànica 2/ 2023, de 22  de març, del Sistema Universitari, estableix en els articles 71 i 86 que les comissions de selecció estaran integrades per una majoria de membres externs a la universitat convocant, triats per sorteig públic entre el conjunt del professorat i personal investigador d'igual o superior categoria a la plaça convocada. Aquest sorteig es realitzarà a partir d'una llista qualificada de professorat i personal investigador elaborada per la universitat, en els termes en els quals es desenvolupe en la normativa interna.

Específicament en relació amb els cossos docents universitaris resulta també d'aplicació el que es disposa en l'article 32 del Reial decret 678/2023, de 18 de juliol, pel qual es regula l'acreditació estatal per a l'accés als cossos docents universitaris i el règim dels concursos d'accés a places d'aquests cossos.

Article 1. Objecte

1. L'objecte de la present normativa és regular el procediment per a conformar les comissions de selecció i per a elaborar la llista qualificada a la qual es refereix els articles 71 i 86 de la Llei orgànica 2/2023, de 22 de març, del sistema universitari, i l'article 32 del Reial decret 678/2023, de 18 de juliol, pel qual es regula l'acreditació estatal per a l'accés als cossos docents universitaris i el règim dels concursos d'accés a places d'aquests cossos.

2. L'àmbit d'aplicació de la present normativa es refereix a la composició de les comissions de selecció encarregades de resoldre els concursos d'accés a cossos docents universitaris, a professorat permanent laboral i els processos de selecció de Professorat Ajudant Doctor.

Article 2. Composició de les Comissions de selecció

1. Les comissions de selecció estaran integrades per 5 membres titulars i 5 suplents, dels quals tres membres titulars i altres tres suplents seran externs a la Universitat d'Alacant, triats per sorteig públic entre el conjunt del professorat i personal investigador d'igual o superior categoria a la plaça convocada. Aquest sorteig es realitzarà a partir d'una llista qualificada de professorat i personal investigador elaborada per la universitat, en els termes en els quals es desenvolupa en la present normativa.

2. A l'efecte de la participació en les comissions de selecció, s'estableix la següent equiparació entre el personal investigador i el professorat dels cossos docents universitaris:

-          Els professors i les professores d'investigació dels organismes públics d'investigació de l'Administració General de l'Estat estan equiparats als catedràtics i catedràtiques d'universitat.

-          Els científics i científiques titulars i els investigadors i investigadores científics dels organismes públics d'investigació de l'Administració General de l'Estat estan equiparats als titulars d'universitat.

3. Així mateix, podrà formar part de les comissions de selecció dels cossos docents universitaris el professorat de les universitats dels Estats membres de la Unió Europea que hi haja aconseguit una posició comparable a les de Catedràtic o Catedràtica o Professor o Professora Titular d'Universitat, sempre que estiga degudament certificat per l'organisme corresponent.

Article 3. Proposta de comissió de selecció

1 .Els departaments en els quals es convoquen places de funcionaris dels cossos docents universitaris, professorat permanent laboral o professorat ajudant doctor, realitzaran una proposta per cada plaça que es vaja a convocar que contindrà:

-         Quatre persones, dos titulars i dos suplents, pertanyents obligatòriament a la Universitat d'Alacant, llevat que no existira professorat de la Universitat d'Alacant que complisca els requisits exigibles, i en aquest cas podrà designar-se el nombre de membres externs que es precise per a completar el número de quatre persones. En el cas de concursos d'accés a cossos docents la proposta serà de quatre persones, dos titulars i dos suplents, pertanyents preferentment a la Universitat d'Alacant.

Totes aquestes persones hauran de pertànyer a l'especialitat de coneixement de la plaça o places objecte de concurs. Excepcionalment podran pertànyer a una altra especialitat de coneixement,  preferentment dins de la mateixa branca de coneixement, acompanyant un informe degudament motivat sobre la seua idoneïtat científica i docent per a formar part de la Comissió que haja de jutjar el concurs. La Presidència i Secretaria seran ocupades pels membres designats pel Departament. En les places dels cossos docents universitaris la presidència recaurà en els catedràtics i catedràtiques d'universitat.

-          Una llista integrada per professorat  de l'especialitat de coneixement de la plaça o places objecte de concurs d'altres universitats, pertanyent als cossos de funcionaris docents universitaris, al professorat permanent laboral i/o al personal investigador en les condicions que s'exposaran en els preceptes següents, a fi de sortejar tres membres titulars i tres membres suplents. Els membres d'aquesta llista hauran de pertànyer a l'especialitat de coneixement de la plaça o places objecte de concurs. Excepcionalment podran pertànyer a una altra especialitat de coneixement,  preferentment dins de la mateixa branca de coneixement, acompanyant un informe degudament motivat sobre la seua idoneïtat científica i docent per a formar part de la Comissió que haja de jutjar el concurs.

2. Es podrà realitzar la mateixa proposta de llista qualificada per a més d'una plaça, sempre que aquestes siguen del mateix cos o categoria i especialitat o especialitats de coneixement.

Article 4. Requisits dels membres de les comissions de selecció

1. Els membres de les comissions de selecció hauran de reunir els següents requisits:

-          Per a les places de catedràtics  o catedràtiques d'universitat hauran de tenir almenys 2 períodes d'activitat investigadora avaluats positivament.

-          Per a les places de professors o professores titulars d'universitat i de professorat permanent laboral hauran de tenir almenys 1 període d'activitat investigadora avaluat positivament.

2.  El professorat de les universitats dels Estats membres de la Unió Europea referits en l'article 2.3 al qual no és aplicable el reconeixement dels períodes d'activitat investigadora, se li exigirà tenir mèrits d'investigació equiparables.

3. El professorat ajudant doctor no formarà part  de comissions de selecció per a places de professor/a ajudant doctor/a.

Article 5. Elaboració de llista qualificada de membres

1. La llista qualificada de persones proposada pel Departament haurà de contenir la següent composició, que haurà de ser paritària entre homes i dones, llevat que no siga possible per raons fundades i objectives degudament motivades:

-          Per a les places de catedràtic/a d'universitat, un mínim de 18 persones, totes elles seran catedràtics o catedràtiques d'universitat

-          Per a les places de titular d'universitat, un mínim de 18  persones entre catedràtics o catedràtiques d'universitat i titulars d'universitat

-          Per a les places de professorat permanent laboral, un mínim de 18  persones que podran ser catedràtics o catedràtiques d'universitat, titulars d'universitat o professorat permanent laboral

-          Per a les places del professorat ajudant doctor: un mínim de 18  persones que podran ser catedràtics o catedràtiques d'universitat, titulars d'universitat o professorat permanent laboral

Excepcionalment, el nombre de membres de la llista qualificada podrà ser inferior a 18 quan l'especialitat de coneixement no dispose d'aquest nombre d'efectius en el conjunt del sistema universitari espanyol o quan la proposta siga per a places assistencials de medicina, d'institucions sanitàries vinculades a places docents dels cossos de Catedràtiques i Catedràtics o Professores i Professors Titulars d'Universitat.

2. La proposta haurà de contenir:

-          Nom complet i número de Document Nacional d'Identitat (DNI), Número d'Identificació d'Estranger (NIE) i passaport, si és el cas

-          Sexe

-          Especialitat de coneixement al qual pertany cada membre

-          Rama de coneixement

-          Cos o categoria professional

-          Universitat / Centre d'investigació de pertinença

-          Nombre de períodes d'activitat investigadora avaluats positivament

3. Aquesta proposta haurà de remetre-la al Vicerectorat amb competències en matèria de professorat. Revisada la proposta, es procedirà al sorteig entre els membres de la llista qualificada.

Article 6. Sorteig dels membres de les comissions.

1. El sorteig dels membres integrants de la comissió de selecció es realitzarà, amb les dades de la llista qualificada regulada en l'article anterior, per a cada plaça convocada en el Departament. Si així se sol·licita prèviament per acord del consell de Departament, una mateixa llista pot ser objecte d'un únic sorteig per a més d'una plaça, sempre que aquestes siguen del mateix cos o categoria i especialitat o especialitats de coneixement.

2. El sorteig es realitzarà per una comissió designada a aquest efecte en sessió pública que es convocarà amb la suficient antelació i del resultat de la qual s'estendrà acta.

3. Se sortejaran 3 membres titulars i 3 membres suplents, procurant una composició paritària entre homes i dones de la Comissió de Selecció.

En el cas que el sorteig siga per a places assistencials de medicina, d'institucions sanitàries vinculades a places docents dels cossos de Catedràtiques i Catedràtics o Professores i Professors Titulars d'Universitat, només se sortejarà un membre titular i un membre suplent. Els quatre membres restants, dos titulars i dos suplents, seran triats per sorteig per la institució sanitària corresponent.

4. Amb la resta d'integrants de la llista qualificada es realitzarà un sorteig que permeta confeccionar una llista de reserva per a atendre possibles incidències sobrevingudes. Les noves incorporacions a la comissió a través d'aquesta llista de reserva es faran respectant la composició paritària de la comissió.

5. Les comissions de selecció dels cossos docents universitaris seran aprovades pel Consell de Govern de la Universitat d'Alacant.

6. Les comissions de selecció seran nomenades per la rectora o el rector.

Disposició transitòria primera. Participació de professorat contractat doctor en comissions de selecció de professorat ajudant doctor

A l'efecte del que es disposa en la present normativa, el professorat contractat doctor podrà formar part de les comissions de selecció de professorat ajudant doctor.

Disposició transitòria segona. Règim transitori de les àrees de coneixement

Fins a l'entrada en vigor del llistat d'especialitats de coneixement, les referències en aquesta normativa a les especialitats de coneixement s'entendran realitzades a les àrees de coneixement.

Disposició final. Entrada en vigor

La present normativa serà aplicable per als concursos que es convoquen a partir de l'1 de gener de 2024.

Anàlisi
-------

:   **Modificat per:**

    * [Detalle
       MODIFICACIÓ DEL REGLAMENT QUE REGULA LA CONSTITUCIÓ DE LES COMISSIONS DE SELECCIÓ DE PLACES DE PERSONAL DOCENT I INVESTIGADOR DE LA UNIVERSITAT D'ALACANT](/va/acuerdo/52153)
      26/07/2024





[Carretera Sant Vicent del Raspeig s/n  
03985 Sant Vicent del Raspeig - Alacant  
 Tel. 32 718 4875 - Fax 56 327 3608](https://www.google.es/maps/@21.049910,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12638&trk=tyah&trkInfo=tarId%0U9705866258117%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)